《重建神秀楼追和忠定公韵》
宋代·赵必愿

维芘地南楼，废兴端有时。
昔我忠定公，楼成旋西归。
拜厅惭匪肖，易麾繇好溪。
循环六十载，乌兔惊梭飞。
吁嗟古雉堞，巨浸堕藩篱。
陶甓既还旧，更创如获期。
岁事喜中稔，度材授工师。
非敢侈轮奂，聊尔遵先规。
江山殿图画，栏槛倚晴晖。
肯堂久在念，今我身则夷。
辽鹤去不返，遗墨犹淋淳。
一时胜继躅，警和前人词。
斯楼傥不朽，庶慰蒸相悲。

作者简介：（?—1249）饶州馀干人，字立夫。赵崇宪子。宁宗嘉定七年进士。知崇安县，兴学校，行义役，革弊政，上下称便。历知全、处、台等州，所至拨仓谷救荒，政绩大著。理宗端平间，迁太府寺丞、右司郎中等职。累迁权户部尚书，以直言迕宰臣论罢。淳祐五年，起知福州、福建安抚使，平易近民，忠信勤政，尤留意武备。